google/wiki40b huggingface dataset:
Moskéangrepet på New Zealand 2019

Hendelsene

Skytingen startet klokken 13.40 lokal tid (00.40 UTC), da en bevæpnet mann gikk inn i Al Noor-moskeen og åpnet ild. Mellom 300 og 500 bedende muslimer var til stede i moskeen, og flere ble drept på stedet. Gjerningsmannen strømmet skytingen direkte på sosiale medier via Facebook Live. Etter å ha tilbrakt flere minutter inne i moskeen, gikk han tilbake til sin parkerte bil utenfor og hentet et annet våpen. Deretter gikk han tilbake i moskeen og skjøt flere ofre, deriblant flere sårede som ikke hadde mulighet til å komme seg unna. Etter den andre runden, gikk han tilbake til bilen og kjørte av gårde. Direktevideoen viste at mannen skjøt mot andre mennesker i området og kjørte bort fra stedet i høy hastighet.
Den andre skyteepisoden skjedde på moskeen Linwood Islamic Centre, der syv mennesker ble skutt og drept. Denne moskeen ligger rundt fem kilometer unna Al Noor-moskeen. Øyevitner fortalte at skytteren ble delvis overmannet av en ansatt i moskeen, og at gjerningsmannen deretter løp ut av moskeen og inn i en ventende bil.
To improviserte bomber ble funnet på en bil i nærheten og senere uskadeliggjort av det newzealandske forsvaret. Myndighetene på New Zealand omtalte angrepet som «godt planlagt» og karakteriserte det som et terrorangrep.

Drepte og sårede

I de to skyteepisodene ble minst 50 mennesker drept, mens ytterligere 48 mennesker ble fraktet til sykehus med skuddskader. Av de sårede var minst 20 alvorlig skadet.

Gjerningspersoner

I etterkant av hendelsene ble fire personer pågrepet. Den antatte hovedmannen er den 28 år gamle australieren Brenton Tarrant, som av australske myndigheter ansees som en høyreekstrem tilhenger av hvit nasjonalisme. Han ble pågrepet 36 minutter etter det første nødanropet, og ifølge lokale myndigheter var han på vei for å utføre ytterligere et angrep.
Ytterligere tre personer ble pågrepet i forbindelse med angrepet. Samtlige var bevæpnet da de ble pågrepet, men newzealandsk politi mener at en av de pågrepne trolig ikke har noe med denne hendelsen å gjøre. Nøyaktig hvilken rolle de tre pågrepne har spilt i angrepet, er foreløpig uklart, ifølge politiet.

Etterspill

New Zealands statsminister Jacinda Ardern omtalte hendelsesdagen som en av «landets mørkeste dager» og sa at angrepet «kun kan beskrives som et terrorangrep». Hun og lokalt politi fordømte også handlingene og gjerningspersonene, og ba folk om ikke å spre rykter eller dele bilder fra angrepet. Etter at det kom frem at automatvåpnene som ble brukt i skytingen, var lovlig anskaffet, erklærte Ardern at landets våpenlover skal strammes inn.
Angrepet vekket sinne, sjokk og sorg i landet, både blant innbyggere og politikere. Overalt på New Zealand ble det holdt sørgemarkeringer, støttemarsjer og minnestunder i etterkant av hendelsene. Tusenvis av mennesker la også ned blomster ved de to moskeene som ble rammet av skytingen.
I Hagley park møtte 20.000 innbyggere opp til minnehøytidelighet (national remembrance service) 28. mars 2019. Scott Morrison og andre ledende politikere fra Stillehavsområdet var tilstede. Sangeren Yusuf Islam (tidligere kjent som Cat Stevens) medvirket.
Nittingskallen

Nittingskallen var en sjøgrunne i Bø kommune i Nordland. Den besto av de to undervansskjærene Store og Lille Nittingen, og lå like vest for Langøya, i innseilinga til fiskeværet Straumsjøen. Nittingskallen var farlig for skipsfarten inn til Straumsjøen, og det ble lenge krevd at skjæret skulle sprenges bort. Kystverket planla å fjerne det, men prosjektet ble utsatt.
Nittingskallen ble til slutt sprengt bort sommeren og høsten 2008, etter at Bø kommune i 2007 vedtok at det skulle fjernes i kommunal regi. Arbeidet ble sluttført våren 2009, og kostet ca. 10 millioner kroner, betalt med en tredel hver av staten, Nordland fylke og Bø kommune.
I september 2006 gikk en båt fra Kystverket på grunn på Nittingskallen. Båten sprang lekk, men ble berget.
Kazim

Kazim (russisk: Казы́м) er ei elv i Khanty-Mansia i Russland. Den ligger på Det vestsibirske lavland, og er ei høyre sideelv til Ob. Kazim er 659 kilometer lang, med et nedbørfelt på 35 600 km². Middelvannføringen er på 267 m³/s.
Byen Belojarskij ligger ved Kazim.
Grunnkretser i Søndre Land kommune

Grunnkretser i Søndre Land kommune er delområder og grunnkretser som seksjonerer Søndre Land kommune, Oppland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
De levende døde

De levende døde (også utgitt med tittelen Dyrekirkegården; engelsk: Pet Semetary) er en roman av den amerikanske forfatteren Stephen King. Den kom ut første gang i 1983.

Handling

Romanen handler om legen Louis Creed og hans familie som flytter til Ludlow, et sted på landet i delstaten Maine, USA. Her stifter Louis etter kort tid bekjentskap med familiens nye nabo, Jud Crandall, som forteller ham om en dyrekirkegård, hvor barn har begravd sine kjæledyr i generasjoner, og hvordan hans egen hund, Spot, visstnok kom tilbake etter å ha blitt begravd på denne kirkegården. Jud forteller også om et hellig indiansk gravsted, som ligger ovenfor dyrekirkegården, og som har en slags forbindelse med den.
En dag blir familiens katt Winston Churchill (forkortet Church) drept, og han begraves på dyrekirkegården. Noen dager etter kommer han tilbake, tilsynelatende i god behold, men Louis merker at det er noe rart med katten. Den har begynt å drepe mus, noe den sjelden har gjort før. Kattens øyne er i tillegg annerledes, i tillegg til flere rare trekk ved dens oppførsel. Det virker nesten som katten er ond.
En dag blir også sønnen i familien, Gage, drept. Han blir påkjørt av en lastebil mens familien leker i nærheten av en hovedvei. Desperat etter å få sønnen tilbake, bestemmer Louis Creed seg for å begrave ham på dyrekirkegården, i håp om at det er en mulighet for at han kan vende tilbake, akkurat slik som Church tilsynelatende gjorde. Dette viser seg å være en grov feilvurdering.

Filmatisering

Romanen ble filmatisert i 1989, og filmen har tittelen Pet Semetary. Dale Midkiff, Fred Gwynne, og Denise Crosby har rollene som henholdsvis Louis Creed, Jud Crandall og Rachel Creed, som er Louis Creeds kone. Regien var ved Mary Lambert.
Carl Bernhard Salin

Liv og virke

Han var bror til arkitekten Kasper Salin (1856-1919) og halvbror til professor i gynekologi ved Karolinska Institutet, Mauritz Salin (1851-1927).
Salin var sjef for Nordiska museet 1905-1913 og for friluftsmuseet Skansen i Stockholm i årene 1905-1912. Etter sin museumstid virket han som riksantikvar i tiden 1913-1923, hvilket innebar at han ble sjef for Statens historiska museum i Stockholm, men samtidig drev han også som arkeolog, blant annet ved utgravningene i Siretorp i Blekinge 1915 og var en internasjonalt anerkjent spesialist på dyreornamentikk. Han var også en aktiv forfatter med en rekke utgivelser.
Charlie Wilson's War

Handling

I 1980, den amerikanske kongressmannen Charlie Wilson (Tom Hanks) er mer interessert i fester enn å vedta lover. Hans sosiale liv fører til en føderal etterforskning etter påstander om kokainbruk, utført av Rudy Giuliani som en del av en større etterforskning av uredelighet og mulige lovbrudd blant de ansatte i kongressen. Etterforskningen resulterte ikke i noen anklager mot Charlie. En venninne, Joanne Herring (Julia Roberts), oppmuntrer ham til å gjøre mer for å hjelpe det afghanske folket, og hun overtaler Charlie til å besøke området for å se hva som skjer med egne øyne.
Pakistanske ledere klaget på for lite støtte fra USA til kampen mot Sovjetunionen, og de insisterer på at Charlie besøker en flyktningleir i Pakistan for afghanske flyktninger. Charlie blir dypt beveget av det han blir vitne til, men han blir også er frustrert over CIA-personell som er stasjonert i området og som insisterer på en mer lavmælt tilnærming mot den sovjetiske okkupasjonen av Afghanistan. Charlie reiser hjem og begynner arbeidet med å øke den amerikanske finansieringen til mujahedin i Afghanistan. Som en del av dette arbeidet slår Charlie seg sammen med CIA-agentene Gust Avrakotos (Philip Seymour Hoffman) og Michael Vickers (Christopher Denham).
Charlie begynner politiske forhandlinger for mer finansiering, og CIA begynner en nøye planlegging av hvordan ressursene skal benyttes, og de forsyner blant annet mujahedin med Stinger-raketter. Reagan-doktrinen ble utvilklet på denne tiden, hvor USA utvidet sin bistand - ikke bare til Afghanistan - men også til forskjellige anti-kommunistiske motstandsbevegelser rundt om i verden. Charlie prøver også å finne støtte til Afghanistan på 1990-tallet da Sovjetunionen trakk seg ut, men det var ikke lenger så mye entusiasme for dette. Filmen ender med Charlie får ros for sin mangeårige støtte og innsats, men hans glede er farget av hans frykt for hvilke utilsiktede konsekvenser arbeidet hans kunne ha for fremtiden.
Diktatur

Diktatur er en styremåte der makten ligger hos én enkelt person eller hos en liten gruppe personer. Det er ulike former for diktatur. Eksempler på diktatur kan være, enevelde (enmannsdiktatur) totalitært diktatur, hvor det er nesten total frihetsopphevelse og autoritært diktatur, hvor innbyggerne kan komme med meningsytringer, men har liten eller ingen handlingsfrihet.
Begrepene «tyranni» og «despoti» anvendes også for å beskrive styreformer som er identisk med «personlig diktatur». Ord som «enevoldsherre», «tyrann» og «despot» er derfor synonymer til begrepet «personlig diktatur».

Bakgrunn

Ordet «diktator» kommer fra et embete i den romerske republikk, på latin kalt dictator (av dictare; å si noe igjen og igjen, eller diktere). Dette var et embete som ikke normalt var i bruk; en dictator ble kun utnevnt for en begrenset tid på seks måneder når det var behov for spesielle tiltak. De to mest kjente eksempel på diktatorer som holdt på makten også etter seksmånedersåremålet er Sulla og Julius Cæsar. Sistnevntes diktatorperiode markerer også med sitt dictator-embete også overgangen til keiserdømmet. En anekdote fra antikkens Hellas, var at man med jevne mellomrom burde innsette en diktator for å rydde opp i rot og ubesluttsomhet som demokratiet kunne skape. Når ryddingen var unnagjort, burde man igjen innføre demokratiet. Uttrykket «polsk riksdag» anskueliggjør i våre dager bakgrunnen for denne anekdoten.
I forlengelsen av denne anekdoten ligger det blant annet at demokrati «tar tid» og ikke nødvendigvis har påkrevd beslutningsevne i krisetider som for eksempel når et land står overfor krigstrusler fra andre stater, naturlige eller økonomiske katastrofer, og liknende. I slike tilfeller viser historien at demokratisk valgte regimer lett blir udemokratiske i den forstand at alle – også opposisjonspartier i parlamentet – slutter opp om vedkommende statsoverhode, uavhengig av om det er snakk om en statsminister, monark, president eller sågar en diktator.
Dette fallet nedover på «demokratiskalaen» kan dels sees som et naturlig fenomen («nå gjelder det å stå sammen») og dels som en hersketeknikk fra statsoverhodets side. Klarer et statsoverhode å skape en ytre fiende for landet, avledes ofte oppmerksomheten fra indre spenninger i landet, samtidig som det ofte kan oppnås samling internt og økt oppslutning ved neste valg. Dette fenomenet er for eksempel under president George W. Bush, blitt påpekt av blant annet journalisten og komikeren Michael Moore og lingvisten Noam Chomsky.

Militærdiktatur

I et militærdiktatur vil makten ofte være kontrollert av en gruppe offiserer. Denne gruppen kalles ofte for en junta eller militærjunta. Historisk sett har militærjuntaene vært hyppigst i Latin-Amerika, men har også forekommet (eller forekommer) i land som for eksempel Pakistan, Burma, Thailand, Portugal, Hellas, Nord-Korea, Spania samt Algerie og Kongo.
Länsväg 2181 (Västra Götalands län)

Länsväg O 2181 er en svensk sekundær länsväg som går mellom den norsk-svenske grensen ved Bokerød og Högen i Dals-Ed kommune. Veiens lengde er 8,6 km. I 2010 var det grusdekke.
Jonny Evans

Landslaget

Han ble tatt ut i Nord-Irlands EM-tropp til EM i Frankrike 2016.
Dette skal du svi for

Innspillingsfakta

Innspillingen tok til i slutten av april 1950.
Morondava

Morondava er hovedstaden regionen Menabe i provinsen Toliara på Madagaskar og har 33 372 innbyggere (2005). Byen ligger på den vestlige kysten av landet på deltaet til Morondova-elven. Byen er kjent for å ha svært mange og store baobab-trær.
Det norske forsvarets utskifting av M109

Kontrakten

Avtalen med Norge går utover bare materiellet. Vedlikehold av vognene skal nemlig finne sted ved Bjerkvik Tekniske Verksted i Nordland. Der skal også de finske vognene vedlikeholdes. Hanwha skal stille verkstedstøtte. Det betyr at en sørkoreansk ingeniør og to teknikere vil være på plass i Bjerkvik fra desember 2019.
Prosjektets totale kostnadsramme er cirka 3,2 milliarder kroner.

Kanditater

Etter en markedsundersøkelse (RFI) ba Forsvaret i juni 2015 om tilbud fra fire artilleriprodusenter.
Kandidatene var Giat Caesar fra Frankrike, K9 Thunder fra Sør Korea, Panzerhaubitze 2000 fra Tyskland og M109G fra Sveits.

Forsvarets krav

Nøkkelkravene til det nye norske artilleriet går på rekkevidde, ildkraft, mobilitet, beskyttelse og levetidskostnader.
De nye kanonene skal være i stand til å treffe mål som er rundt 40 kilometer unna, med stor presisjon. Dagens kanoner har en rekkevidde på cirka 28 kilometer.
Et annet krav er økt beskyttelse blant annet mot miner, flatbanevåpen og granatsplinter, sammenlignet med dagens artillerivogner.
Forsvarsmateriell ønsket å kjøpe et tilnærmet ferdig utviklet artillerisystem med færrest mulig fordyrende modifikasjoner.
Dessuten var det et krav at artilleriet allerede er operativt hos en annen nasjon, for å ha et best mulig grunnlag for å vurdere driftskostnadene.

Uttesting

Kandidatene ble satt på harde prøver på Regionfelt Østlandet ved Rena. I de svært grundige og veldokumenterte testene, skulle de fire skytsene med 155mm-kanoner demonstrere sin evne til å ta seg fram og å skyte under norske vinterforhold.
Under testingen på Rena har det vært observatører fra Danmark og Finland til stede. Begge disse nasjonene er også på jakt etter nytt artilleri. I NORDEFCOs ånd, det nordiske forsvarssamarbeidet, delte man informasjonen som sanket inn. Dette fordi testingen var kostbar, og dermed unngå at finnene eller danskene skulle måtte gjøre dette på nytt.
De to kandidatene som skåret best i den samlede evalueringen var Hanwha Techwin (tidligere Samsung) med deres K9 Thunder og RUAG med deres oppgraderte M109 (KRAIT).
Kongsberg Gruppen var med som leverandør av integrerte kampsystemer om bord på artillerivognene.

Leveranser

Forsvarsmateriell mottok de første artillerisystemene til Hæren hos leverandøren Hanwha Defence Cooperation i september 2019. Artillerisystemene kommer til Rena i desember, der de vil testes en periode. Formell overlevering til Hæren er planlagt høsten 2020.
Tre kløfter-universitetet

Tre kløfter-universitetet er et stort universitet i Yichang i provinsen Hubei i Folkerepublikken Kina. Det er resultat av sammenslåing av Universitetet for hydraulikk og elektroteknikk og Hubei Tre kløfter-universitetet. Det er det største (2010) universitetet i provinsen Hubei utenfor provinshovedstaden Wuhan, med over 20 400 studenter.
Opprettelsen av universitetet henger sammen med De tre kløfters demning, som var under bygging da universitetet ble opprettet.
Luis Ramirez de Lucena

Eldste bevarte sjakkbok

Lucena skrev den eldste eksisterende trykte bok om sjakk, Repetición de Amores y Arte de Ajedrez con 101 Juegos de Partido (Omtrentlig oversatt: Gjentakelser av kjærlighet og kunsten å spille sjakk) som ble utgitt i Salamanca i 1497. Boken analyserer 11 åpningspartier i sjakk men har en rekke elementære feil, noe som fikk sjakkhistorikeren Harold Murray til å antyde at den ble hastig utgitt. Boken ble skrevet mens reglene for sjakk fikk sin moderne form og noen av de 150 eksemplene i boken er fra eldre spill og noen fra nyere spill. Mindre enn et dusin eksemplarer av boken eksisterer.
Rockin' Around the Christmas Tree

«Rockin' Around the Christmas Tree» er en amerikansk julesang, skrevet av Johnny Marks. Den ble innspilt av Brenda Lee i 1958 og utgitt på singlen Decca 9-30776 samme år. B-siden var «Papa Noël».

Bakgrunn

Til tross for hennes modne stemme spilte Lee inn denne sangen, da hun bare var 13 år gammel. Til tross for sangens tittel passer instrumenteringen også til countrysjangeren, som Lee mer fullt ut omfavnet, mens hennes karriere utviklet seg. Innspillingen inneholder Hank Garlands ringende gitar og Boots Randolphs swingende solosaksofonbreak.
En intrumentalversjon forekom som bakgrunnsmusikk i TV-specialen, Rudolph the Red-Nosed Reindeer fra 1964, som utelukkende inneholdt musikk, skrevet av Marks. Den kan høres i scenen hvor Rudolph først ankommer the Reindeer Games og møter et annet reinsdyr med navn Fireball.

Listeplasseringer og salg

Selv om Decca Records utgav singlen i 1958 og igjen i 1959, solgte den ikke godt før Lee ble en populær stjerne i 1960. Den julesesongen
lå Lees «Rockin' Around the Christmas Tree» som # 14 på Billboard Hot 100-listen. Den fortsatte å selge godt under påfølgende julesesonger og lå så høyt som # 3 Billboard Christmas Singles-listen i desember 1965. 
I flere tiår var Brenda Lees innspillingrecording den eneste notable versjonen av sangen. Radiostasjoner, som rangerte fra Top 40 til Adolt Contemporary, Country Music til Oldies, ja endog Adult Standards, spilte denne versjonen. Lees innspiling blir fortsatt spilt mye på radio og har blitt en årlig julefavoritt. 
Per 25. desember 2011 anslo Nielsen SoundScan et totalt salg på 679,000 nedlastinger av det digitale sporet, noe som gir den en fjerdeplass på listen over bestselgende digitale julesingler i SoundScans historie.

Kim Wildes and Mel Smiths versjon

En versjon med Kim Wilde og Mel Smith (kreditert som Mel & Kim som en parodi på den da populære søstergruppa, Mel & Kim), featuring Pete Thomas, nådde en tredjeplass på den britiske singlelisten i julesesongen 1987. Sporet ble innspilt for å samle inn midler til Comic Relief. Den ledsagende videoen viste de to som vertskap for en julefest med gjester, innbefattet The Mekon.
Produsent var Stuart Colman. B-siden var «Deck the Blooming Halls».

Bob Rivers' parodi

Bob Rivers gjorde en parodi på sangen med tittelen «Shoppin' Around for a Christmas Tree». Den ble utgitt på hans CD-album, White Trash Christmas (Atlantic 83591), i 2002.

Norsk versjon

Steinar Storm Kristiansen har skrevet en norsk tekst. Den norske tittelen er «Sommermelodi».
Oryctes centaurus

Utseende

En stor (50-60 millimeter), avlang, blank, brunsvart hornbille. Hannen har et kraftig, langt, krumt, litt båndformet horn på hodet, thorax er bredt uthulet foran, uthulingen dekker mye av oversiden og har grov, nettmasket mikroskulptur og et kort horn på hver side. Hunnen har også et horn, hos denne arten ikke så mye kortere enn hos hannen. Dekkvingene er tett og kraftig punkterte.

Levevis

De voksne billene kan gjøre noe skade ved å gnage på blomsterstandene til sagopalmer.

Utbredelse

Arten er utbredt på Ny-Guinea og Vanuatu.
Blekdverglerke

Utbredelse

Den forekommer i Jemen, Eritrea, Saudi-Arabia og Somalia.
Tonje Glimmerdal

Tonje Glimmerdal er ei barnebok av den norske forfatteren Maria Parr, utgitt på Samlaget i 2009, og illustrert av Åshild Irgens. Boka vant Brageprisen, Nynorsk barnelitteraturpris, Teskjekjerringprisen og Kritikerprisen da den utkom, og ble av avisen Die Zeit kåret til 2010s beste barnebok i Tyskland. Det er Parrs andre bok, etter Vaffelhjarte (2005).
Hovedpersonen Tonje lever et fritt liv som eneste barn i den vesle bygda Glimmerdalen, et uspesifisert sted på Vestlandet som har fjell, ferje og campingplass. Hun har blitt beskrevet som «en legering av Emil, Pippi og Ronja», og fyller 10 år i løpet av boka. Hennes beste venn er den 74 gamle naboen Gunnvald, som også er fadderen hennes. 
I løpet av boka blir Tonje kjent med byguttene Bror og Ole, som er på ferie på campingplassen. Et hovedmotiv i boka er barns frie lek og utforskning av natur og vennskap. Tonjes livsmotto er «fart og sjølvtillit!»
Intertekstualitet med Johanna Spyris første bok om Heidi rundt hjemlengsel spiller en viktig rolle i bokas andre motiv: Gunnvalds datter Heidi, som han lenge har avvist å ha kontakt med på grunn av uenighet med Heidis mor, kommer tilbake til hjembygda; her gjenoppretter hun forholdet til faren, og gjennom forviklinger utvikler hun også et vennskap med Tonje. 
Flere anmeldere har også pekt på forfatterens språkskapende evner, og «bruken av Donald Duck-måten å konstruere kraftuttrykk på».
En dramatisering av boka hadde premiere på Det norske teatret i oktober 2013. Boka ble også sendt som julekalender i Sveriges Radio i desember 2018.
Payment of Existence

Payment of Existence er et musikkalbum med Communic, utgitt i 2008.
De to kulturer

De to kulturer (originaltittel The Two Cultures and the Scientific Revolution) er et berømt foredrag holdt 7. mai 1959 som senere ble utgitt som bok av den britiske fysikeren, forskningsadministratoren og skjønnlitterære forfatteren Charles Percy Snow. Boka drøfter det Snow oppfatter som en kløft mellom tenkemåten mellom teknologi og naturvitenskap på den ene siden og litterære/humanistiske fag på den andre siden, og hvordan denne kløften hindrer løsning av verdens viktige problemer. 
Boka var en kritikk av skolesystemet som ifølge Snow tillot spesialisering på et alt for tidlig tidspunkt slik at kunnskap «Snows poeng er, svært forenklet, at det mellom disse to kulturene er en kløft av gjensidig uvitenhet, arroganse og fordommer. Han så på denne polariseringen som en trussel mot en sunn samfunnsutvikling, og hans anliggende var å bygge bro.»
6. århundre

6. århundre startet den første dagen år 501 og sluttet den siste dagen år 600 etter den gregorianske kalenderen.
Pannekakesetning

Ei pannekakesetning er et fenomen som oppstår i skandinaviske språk der samsvarsbøyning ikke følger konvensjonelle lingvistiske mønster. Uttrykket pannekakesetning ble introdusert av den norske språkforskeren Hans-Olav Enger i den vitenskapelige artikkelen «Scandinavian pancake sentences as semantic agreement». I artikkelen skildrer Enger pannekakesetninger som setninger der predikatadjektivet ser ut til å ikke samsvare med subjektet sitt. De oppstår ofte når subjektet ikke er i bestemt form, som i eksempla nedenfor.